Unul dintre fondatorii USR Diaspora 
și președintă a filialei din Franţa și-a 
anunţat plecarea din partid: Mă 
opresc aici pentru că nu mai cred în 
USR. Am văzut excluderi abuzive 
pentru delict de opinie, delaţiuni în 
serie, epurări, fraudări de alegeri 

Unul dintre fondatorii USR Diaspora şi preşedinta filialei din 
Franţa şi-a anunţat plecarea din partid. Anca Sawaya a scris, vineri 
seara, pe Facebook că „nu mai cred în USR”: „Am văzut excluderi 


abuzive pentru delict de opinie, delaţiuni în serie, epurări, fraudări 
de alegeri interne”. 


Postarea integrală a Ancăi Sawaya: 
USR- Final de capitol 


Un partid care nu e capabil să aplice în interior conceptele pe care 
le susţine în exterior, nu poate fi un partid altfel. 


În 2016 am hotărât să nu mai stau „deoparte” şi să mă implic in 
politică alături de câţiva români din diaspora, la fel de entuziaşti 
ca mine şi plini de speranţe într-un viitor mai bun pentru 
România. 


Au urmat mai mulţi ani în care alături de ei am dedicat mii de ore 
de muncă voluntară „salvării României” de corupţie, de penalii 
din funcţii publice sau de hoţia generalizată. Am fost membru 
fondator al USR Diaspora şi m-am implicat în majoritatea 
campaniilor cu toată convingerea, pe timpul şi pe banii mei, eu 
având o carieră profesională de succes în Franţa şi fără pretenţii la 
funcţii publice în România. 


Am crezut în USR şi i-am convins şi pe alţii să creadă. M-am 
înşelat. 


Azi mă opresc aici pentru că nu mai cred în USR. Nu vă mai pot 
spune că USR e altfel după ce am văzut excluderi abuzive pentru 
delict de opinie, delaţiuni în serie, epurări, fraudări de alegeri 
interne prin metoda „autobuzul” cu voturi de pe adrese de e-mail 
false, promovarea unor impostori mediocri în funcţii publice, a 
unor oameni fără Cv-uri sau parcursuri profesionale legitime, dar 
corect afiliaţi cu o anumită tabără din partid, cenzura de pe 
grupurile interne, minciunile şi bullyingul sistematic aplicat 
membrilor cu altfel de păreri („sabotori”) în scopul eliminării 
competiţiei, încălcarea repetata a statutului intern sau a deciziilor 
luate de Biroul Naţional sau de Congres, o conducere complet 
deconectată de baza partidului şi de realitate etc 


Mai există şi oameni oneşti, există şi aleşi locali competenţi, ca 
Dominic Fritz, primar al Timişoarei sau Allen Coliban la Braşov, 
există şi organizaţii locale care functionează. Dar tot aşa există 
multe alte locuri, prea multe, unde fraudele, cenzura sunt modul 
obisnuit de funcţionare. Din pacate USR Diaspora este de multa 
vreme unul dintre acele locuri. 


Din acest motiv, entuziasmul primilor ani, energia şi motivaţia 
pentru actiune s-au diminuat extrem de mult. Numărul membrilor 
a scăzut la o treime faţă de acum câţiva ani. Chiar cei rămaşi, în 
filiale ca Diaspora nu sunt toţi reali, ci amestecați cu membri fictivi 
cu date false utilizaţi pentru a frauda scrutinele interne. 


Pentru toate aceste motive, drumul meu alături de USR se opreşte 
azi aici. 
Voi rămâne în continuare implicată în comunitatea noastră 


românească de la Paris cu gândul acasă, în România. 


+abuzuri +anca sawaya +coruptie +delatiuni franta 
frauda alegeri interne +Paris +presedinta filialei din franta 


#usr diaspora #usr franta 


